[Delavnica] Igre programiranja
2025-08-26 10:00 - 13:00 (Europe/Paris) | Kulturni inkubator
MKC MARIBOR feat. INOQI
IGRE PROGRAMIRANJA
Torek, 26. avgust 2025 // 10.00-13.00 // Kulturni inkubator
V torek, 26. avgusta 2025, bo v Kulturnem inkubatorju potekala delavnica Igre programiranja, ki jo Mladinski kulturni center Maribor pripravlja v sodelovanju z ekipi InoQi. Delavnica bo potekala med 10. in 13. uro ter je brezplačna, so pa obvezne predhodne prijave. Delavnica je primerna za udeležence, stare med 8. in 14. let.

Prvi koraki v svet programiranja! Predznanje ni potrebno, le pogum in želja po ustvarjanju!
Kaj bomo počeli?

Poigrali se bomo z robotki KUBO in spoznali osnovno logiko programiranja brez računalnika.
Kodu Game Lab – spoznavali bomo Kodu okolje za razvoj 3D iger, oblikovali sceno in figure, programirali z vizualnimi ikonami in ustvarili svojo igrico.
Scratch je široko uporaben programski jezik in spletna skupnost, kjer bomo pisali prve kode z vizualnimi bloki. Vključili bomo tudi umetno inteligenco (Teachable machine) in ob ustvarjanju zabavnega projekta spoznali, kako razmišlja in prepoznava vzorce.

Kaj mladi pridobijo z delavnico:
Osnovno logiko in koncepte programiranja (natančnost, logiko zaporedja dogodkov, premikanje likov, uporabo pogojev, ponavljajočih zank, dodajanje spremenljivk…). Razumevanje osnov umetne inteligence in strojnega učenja (machine learning). Celovit pristop k ustvarjanju: od ideje do izvedbe, testiranja in predstavitve. Osnove timskega dela in sodelovanja pri ustvarjanju skupnega digitalnega projekta. Kritično razmišljanje o priložnostih in pasteh umetne inteligence. Predvsem pa veliko zabave, smeha in motivacije za nadaljnja ustvarjanja!
Predhodne obvezne prijave: Delavnica je brezplačna, ker pa je število mest omejeno, so obvezne predhodne prijave. Kontakt za prijave in vse dodatne informacije je TJAŠA KOŠTI. Prijave zbira po elektronski pošti tjasa@inoqi.org. V prijavi obvezno navedite ime, priimek in starost otroka, ki ga prijavljate ter ime in termin delavnice, na katero ga prijavljate. Delavnica bo izvedena ob najmanj pet prijavljenih udeležencih.

Delavnica poteka v sodelovanju z ekipo InoQi. InoQi Edu so izobraževalni programi, s katerimi želimo spodbujati otroke in mlade, da napredne tehnologije razumejo kot orodje za kreativnost in reševanje problemov. Temeljijo na projektnem učenju, ki v ospredje postavlja praktično ustvarjanje in razvoj mehkih veščin prihodnosti.

Povezava do originalnega članka

PIAF kviz na Poštni
2025-08-26 18:00 | Maribor center / Poštna ulica
Na kviz se lahko prijavi posameznik ali ekipa do šest oseb. Prijave potekajo na kraju dogodka, prijavnina znaša 1 evro na osebo.
Tekmovanje obsega 40 vprašanj, razdeljenih v štiri tematske sklope po deset vprašanj. Sklopi pogosto vključujejo skrito rdečo nit, ki lahko ekipam pomaga pri iskanju pravilnih odgovorov. Vprašanja pripravlja kviz mojster, ekipe pa odgovore zapisujejo na list papirja. Po vsakem sklopu strokovna komisija pregleda rezultate.
Kviz je zasnovan po vzoru angleških pub kvizov, zato v njem občasno naletimo tudi na kakšno angleško frazo. Družabno vzdušje je zaželeno, dovoljena so tudi prijateljska nazdravljanja, uporaba telefonov in drugih pripomočkov pa je strogo prepovedana. Če kdo goljufa, mu vsi udeleženci skupaj pokažejo s prstom in vzkliknejo: “Shame, shame, shame.”

Povezava do originalnega članka

[Delavnica] Kreativni video in umetna inteligenca
2025-08-27 10:00 - 13:00 | MKC Maribor
MKC MARIBOR feat. INOQI
KREATIVNI VIDEO IN UMETNA INTELIGENCA
Sreda, 27. avgust 2025 // 10.00-13.00 // Kulturni inkubator
V sredo, 27. avgusta 2025, bo v Kulturnem inkubatorju potekala delavnica Kreativni video in umetna inteligenca, ki jo Mladinski kulturni center Maribor pripravlja v sodelovanju z ekipi InoQi. Delavnica bo potekala med 10. in 13. uro ter je brezplačna, so pa obvezne predhodne prijave. Delavnica je primerna za udeležence, stare med 15 in 18 let.

Kreativni video in umetna inteligenca je nteraktivna delavnica, kjer bomo s pomočjo green screen efekta (zeleni zaslon) in umetne inteligence ustvarili zabavne, kreativne animacije . Predznanje ni potrebno, koristi pa radovednost, želja po ustvarjanju in kanček norosti!
Kaj bomo počeli?

Spoznali bomo skrivnosti zelenega zaslona (green screen): kako deluje, zakaj je zeleno in kako ga uporabljajo profesionalci v filmih, na YouTube-u, TikToku… Ogledali si bomo zanimive in zabavne primere!
Vsak udeleženec bo postal zvezda! Snemali se bomo pred green screenom v zabavnih in dinamičnih pozah.
Odkrivali bomo svet umetne inteligence (UI): na zabaven način bomo razložili, kako UI “razmišlja”, kako ji dati prava navodila (prompte) za ustvarjanje in kako jo varno ter odgovorno uporabljati.
S pomočjo umetne inteligence bomo ustvarili edinstvena ozadja za naše izrezane posnetke – od vesoljskih pokrajin do fantazijskih svetov, stripovskih prizorov ali abstraktnih umetnin.
Združili bomo posnetke z UI generiranimi ozadji in najbolj nore ideje oživili v kratki animaciji!

Kaj mladi pridobijo z delavnico:
Razumevanje osnov green-screen tehnologije in trikov za dobro kompozicijo slike. Razumevanje osnov umetne inteligence za generiranje slik in veščine pisanja učinkovitih “promptov” (navodil za UI). Praktične izkušnje z orodji za odstranjevanje ozadja, generiranje slik z UI in ustvarjanje preprostih animacij. Spodbujanje kreativnosti, domišljije, sposobnosti reševanja vizualnih izzivov. Osnove timskega dela in sodelovanja pri ustvarjanju skupnega digitalnega projekta. Kritično razmišljanje o priložnostih in pasteh umetne inteligence ter njeni odgovorni uporabi. Predvsem pa veliko zabave, smeha in motivacije za nadaljnja ustvarjanja!
Predhodne obvezne prijave: Delavnica je brezplačna, ker pa je število mest omejeno, so obvezne predhodne prijave. Kontakt za prijave in vse dodatne informacije je TJAŠA KOŠTI. Prijave zbira po elektronski pošti tjasa@inoqi.org. V prijavi obvezno navedite ime, priimek in starost otroka, ki ga prijavljate ter ime in termin delavnice, na katero ga prijavljate. Delavnica bo izvedena ob najmanj pet prijavljenih udeležencih.

Delavnica poteka v sodelovanju z ekipo InoQi. InoQi Edu so izobraževalni programi, s katerimi želimo spodbujati otroke in mlade, da napredne tehnologije razumejo kot orodje za kreativnost in reševanje problemov. Temeljijo na projektnem učenju, ki v ospredje postavlja praktično ustvarjanje in razvoj mehkih veščin prihodnosti.

Povezava do originalnega članka

Street Food Market Maribor
2025-08-28 11:00 - 2025-08-30 22:00 | Maribor center / Trg Leona Štuklja, 2000 Maribor
Mojstri ulične hrane prihajajo v Maribor

Vroče poletje 2025 bomo v Mariboru zaključili s kulinaričnim doživetjem – festivalom STREET FOOD MARIBOR, ki bo med 28. in 30. avgustom ponovno zapolnil Trg Leona Štuklja.
Festival v svoji sedmi izvedbi v Maribor znova pripelje raznolike svetovne okuse. Na prizorišču se bodo predstavili domači in mednarodni mojstri ulične kulinarike, ki bodo obiskovalce razvajali z raznolikimi dobrotami. Trg Leona Štuklja bo tako za tri dni postal središče mednarodne ulične kulinarične scene.
Obiskovalce bodo tudi letos pričakala bogata ponudba hrane in pijače – od ledeno ohlajenih piv in craft koktajlov do nepogrešljivih poletnih osvežitev.
Želite izvedeti, katera pijača najbolje dopolni izbrano ulično jed? Prepustite se okusom in odkrijte popolne kombinacije na food pairing-u!
Vstop na dogodek je prost.

Povezava do originalnega članka

Jimmy barka experienc
2025-08-28 20:00 | Maribor center / Pod hrastom, Lutkovno gledališče Maribor
Poletje v Minoritih, koncert
JBE je kombo treh veteranov slovenske glasbene scene. Njegova prednostna naloga je izogibanje vsem pastem pričakovanj ustaljenih navez didžej-glasbenik in posledični odmik od dokaj linearne prakse glasbeniških spremljav didžejevskih setov. Muziciranja se raje lotijo kot kombo, kot ustroj enakopravnih vlog in nalog. Tako nastaja kolaž raznovrstne godbe od funka, brejkov, afra pa vse do balkanskih izrazov in rocka.
Na koncu pridemo do hektične mešanice in divje, toda ubrane vožnje od Peruja do Bakuja.

Povezava do originalnega članka

Filmski večer na otoku
2025-08-29 00:00 - 2025-08-30 00:00 | Okolica / Mariborski otok
Edinstvena atmosfera in poletni utrip
Na zadnji avgustovski vikend se Otok ponovno prelevi v prizorišče nepozabnega filmskega večera pod zvezdami. Po lanskem uspešnem dogodku, ki je navdušil z edinstveno atmosfero in poletnim utripom, se tudi letos obeta dvodnevno doživetje, kjer se srečata čarobnost kina in sproščenost večerov ob vodi.
V dneh, ko se poletje počasi poslavlja, 29. in 30. avgusta boste lahko uživali v skrbno izbranem filmskem programu na prostem, ob bazenih in v dobri družbi.
Prijeten ambient, blaga večerna svetloba, zvok oddaljenega smeha in vonj po poletju ustvarjajo edinstven prostor, kjer se vsakdanje skrbi za hip razblinijo.
Povezava do originalnega članka

Kako objeti ježa
2025-08-29 18:00 | Maribor center / Lutkovno gledališče Maribor, Avditorij
4+
Pripovedno gledališče gdč. Bazilike, Društvo lutkovnih ustvarjalcev ter Hiša otrok in umetnosti / 35 min
Lutkovna predstava Kako objeti ježa je nastala po istoimenski slikanici Jane Bauer. V zgodbi spoznamo dobrovoljnega ježa, ki se mu svet obrne na glavo zaradi nenadne in neustavljive želje, da bi nekoga objel oziroma da bi nekdo objel njega. Uprizoritev Kako objeti ježa nas povabi v delavnico gdč. Bazilike, iz katere zmeraj prihajajo čudežne pripovedi, tokrat pa smemo pokukati vanjo. Pred nami se razpre svet, v katerem iz recikliranih predmetov in materialov pred našimi očmi nastajajo lutke, ki nato oživijo in nas povabijo v svoj svet.
Povezava do originalnega članka

Cikel Navdih: Predpojavno / otvoritev razstave
2025-08-29 19:00 | Maribor center / UGM Kabinet, Strossmayerjeva ulica 6
Skicirka ni le izhodišče za razstavo, ampak je razstavni prostor, zasnovan kot skicirka v prostoru.
Slikarka Simona Šuc je aktualno razstavo zastavila po navdihu skicirke. Skicirka je prostor beleženja ustvarjalnih idej, je nekakšno križišče misli, vtisov in kratkih beležk o tem in onem, je prazen prostor, namenjen prvi materializaciji abstraktne ideje.
Avtorica projekta je k sodelovanju povabila avtorice in avtorje, ki bi jih lahko našli na straneh njene skicirke, avtorice in avtorje, katerih delo rezonira z njenim delom, tiste, ki so del njenega ustvarjalnega sveta in ki jo tako ali drugače navdihujejo.
Na nehierarhični način so na razstavo umeščena tudi dela vabljenih avtoric in avtorjev: Mateje Kavčič, Barbare Buttinger Förster, Helen Czerski, Boruta Gombača, Ivane Petan, Clifforda Possuma Tjapaltjarria in Simone Šuc.
Naslov tokratne skicirke je Predpojavno.
Avtorice in avtorji vsak na svoj način razmišljajo o izmuzljivi in težko ubesedljivi dimenziji, ki obstaja ob fizični dimenziji sveta.

Povezava do originalnega članka

3. koncert JMM 2025: J. J. A. Jazz Trio
2025-08-29 19:00 - 22:00 | Kulturni inkubator
TRETJI KONCERT FESTIVALA JAZZ ‘MA MLADE
J. J. A. JAZZ TRIO
Petek, 29. avgust 2025 // 19:00 // Kulturni inkubator

V petek, 29. avgusta 2025 se v Kulturni inkubator vrača festival Jazz ‘ma mlade 2025, ki ga organizira Mladinski kulturni center Maribor. Na tretjem koncertnem večeru v letu 2025 bo nastopila mlada zasedba J. J. A. JAZZ TRIO.
PROGRAM 29. avgusta 2025 | Kulturni inkubator

19:00 – ustvarjalna delavnica
20:00 – koncert J. J. A. JAZZ TRIO
prvi obiskovalci bodo dobili tudi pijačo dobrodošlice, na voljo bo brezplačna pogostitev (količina je omejena)

J. J. A. Jazz Trio sestavljajo bobnar Aleksander Črtalič (2006) in kitarist Julij Ogulin (2008), ki obiskujeta Konservatorij za glasbo in balet v Ljubljani, ter organist Jakob Jon Doblekar (2011), ki poleg klavirja igra tudi orgle. Pod vodstvom mentorja Braca J. Doblekarja so leta 2021 sestavili J. J. A. Jazz Trio. Nastopajo na različnih kulturnih prireditvah. Izvajajo jazz standarde, avtorsko in moderno jazz glasbo.

Povezava do originalnega članka

Jernej Forbici: Prekleta lakota za zlatom
2025-08-29 19:00 - 2025-09-27 14:00 | Maribor center / MMC KIBLA, Ulica kneza Koclja 9, Maribor
odprtje samostojne razstave Jerneja Forbicija: Prekleta lakota za zlatom
Vljudno vabljeni na odprtje samostojne razstave Jerneja Forbicija Prekleta lakota za zlatom, ki bo v petek, 29. avgusta 2025, ob 19. uri v prostoru za umetnost KiBela. Jernej Forbici je bil vedno močno povezan z naravo, kar se odraža tudi v njegovih slikah.
Poleg osebnih ekoloških in političnih razmišljanj, na katera smo se v zadnjih letih že navadili, dobimo vtis, da je ta impulz pri njem prirojen in pogosto uživa v tem, da je v središču grandioznega spektakla: narave.
Njegov pozoren pogled se izogiba retoriki vidnega in postane prevajalec realnosti sodobnega sveta, sestavljenega iz velikih sprememb in odtujitvenih situacij, da bi doživel bistvo stvari.

Povezava do originalnega članka

Žogica Marogica 3+
2025-08-29 20:00 | Avditorij
Jan Malík / Obnovitev predstave iz leta 1994 v režiji Tineta Varla in z lutkami Antona Jezovška / 45 min

Žogica Marogica je bila ena izmed najbolj priljubljenih predstav LGM vse od njene prve uprizoritve v letu 1985. Izvedena je bila več kot 550-krat.
Babica in Dedek že dolgo živita sama in si močno želita punčko ali fantka, ki bi z njima živel na stara leta. Kar naenkrat skozi okno prileti žogica, ki govori! Lačna je, zato Dedek in Babica odhitita po mleko in kruh. Ko je žogica sama doma, jo skozi odprto okno opazi Zmaj Tolovaj. Vabi jo, naj gre z njim, da se bodo njegovi mali zmajčki lahko igrali z njo. Žogica se sprva brani, ko pa po nesreči razbije lonček, se hitro oprime zmajevega repa in skupaj odletita. Žalostna dedek in babica jo
gresta iskat, povsod povprašujeta po njej, dokler na koncu mesta, na visokem drogu ne zaslišita drobnega glasu … Ob pomoči otrok odpihneta hudobne zmaje in rešita Žogico Marogico.
Predstava je primerna tudi za prvo triado OŠ

Nakup kart

Povezava do originalnega članka

NIRVANA SI Tribute Band v Vetrinjcu
2025-08-29 20:00 | Maribor center / Vetrinjc – BarCoda
Doživite surovo energijo in nepozabni zvok devetdesetih!Nova glasbena zasedba s prepoznavnimi obrazi domače rock scene vabi na večer, posvečen legendarnim Nirvana – skupini, ki je postavila mejnik v svetovni glasbi in soustvarila žanr grunge.
Po več kot desetletju nastopanja kot Hudnik & Ajdič Grunge Show sta se Peter Hudnik (FrozenchilD, RVR RIVER, ex KiNG FOO…) in Matic Ajdič (San Di Ego, Billysi…) odločila uresničiti dolgoletno željo, ustanoviti Nirvana Tribute Band.K sodelovanju sta povabila še izkušenega multiinštrumentalista Marcela Petriča (Omar Naber, Zgrešeni Primeri…), ki tokrat sedi za bobni.
Trio predanih glasbenikov bo občinstvu približal električno in čustveno nabito atmosfero seattelske grunge scene z bogatim repertoarjem Nirvane.

Povezava do originalnega članka

Filmsko doživetje na otoku: Poletje v školjki
2025-08-29 20:15 | Mateja Adamović Naberšnik
Lansko poletje ste se z nami potopili v čarobni svet pod zvezdami – tokrat se vračamo z filmom, ki vas bo znova očaral. Po 40 letih se na slovenska platna vrača legendarni film Poletje v školjki (1986) režiserja Tuga Štiglica, v digitalno restavrirani različici.
Srčna zgodba, ki je tako mladinska kot brezčasna. Spoznajte zgodbo najstnika Tomaža, ki preživlja svoje zadnje otroško poletje – polno prijateljskih avantur, prvih ljubezni in iskanja poguma, da odraste.
Zgodba:
Mladenič Tomaž preživlja svoje zadnje otroško poletje, razpet med razigranimi dnevi na plaži in tiho bolečino zaradi ločitve staršev, ki v svoji prezaposlenosti ne opazita, da njun sin odrašča hitreje, kot sta pričakovala.Med igro in raziskovanjem sveta najde redke trenutke razumevanja pri ostarelem pomorščaku Luki, ki mu podari školjko. Vsakič, ko jo prisloni k ušesu, se mu razkrijejo slike poletja – prva ljubezen, pristna prijateljstva in nepozabna doživetja, ki ga bodo za vedno zaznamovala.
O filmu:

Režija: Tugo Štiglic
Jugoslavija/Slovenija, 1985
Dolžina: 95 min
Jezik: slovenščina
Scenarij: Vitan Mal, Tugo Štiglic
Fotografija: Rado Likon
Glasba: Jani Golob
Montaža: Jaka Judnič
Igrajo: David Sluga (Tomaž), Kaja Štiglic (Milena), Boris Kralj (Luka), Marjana Karner (mama), Dare Valič (oče), Majda Potokar (zdravnica)
Produkcija: Filmski studio Viba film, Kulturna skupnost Slovenije
Distribucija: Slovenski filmski center

Nagrade:
Nagrada občinstva – Teden domačega filma, Celje (1986)Velika nagrada za najboljši film – Giffoni Film Festival
Pridružite se nam na filmskem večeru pod zvezdami in doživite poletje skozi oči Tomaža – polno radosti, odkritij in tihega šumenja školjke, ki ponovno prebudi poletne spomine. Naj vas ta zgodba navdihne in preplavi z nostalgično lepoto otroštva.
Vstop je prost! Mesta so omejena (150 mest).
Povezava do originalnega članka

Bilbi na odru Poštne ulice
2025-08-29 20:30 | Maribor center / Poštna ulica
Bilbi na odru Poštne ulice
Po štirinajstih letih ustvarjanja bo priljubljena slovenska glasbenica Bilbi prvič nastopila na odru Poštne ulice. Za umetniškim imenom se skriva Maja Pihler Stermecki, pevka in avtorica, ki je po študiju muzikala na Dunaju več let ustvarjala v Berlinu, nato pa v Sloveniji skupaj s skladateljem Gregorjem Stermeckim zasnovala glasbeni projekt Bilbi.
Njuna glasba se odlikuje po poetičnih besedilih in svežem avtorskem pristopu. Doslej sta izdala tri albume (Drobne slike, Toskana, Šibke točke), trenutno pa nastaja četrti – Zakrpani, ki tematizira ranljivost kot vir moči.
Na koncertu bo Bilbi predstavila izbor najuspešnejših skladb iz dosedanjega ustvarjanja.
Zasedba:
Maja Pihler Stermecki – vokal
Gregor Stermecki – kitara
Doris Šegula – violina
Jože Zadravec – cajon
Vstop prost
Več informacij: https://linktr.ee/bilbimusic

Povezava do originalnega članka

Dobrodelni StandUPornik
2025-08-29 20:30 - 21:30 | Dobrodelni StandUPornik
Dobrodelni stand up večer z vročimi imeni: Tin Vodopivec, Srđan Jovanović, David Gorinšek in povezovalec Rene Volker so jamstvo za smeha poln večer.
Štirje odlični stand up komiki združujejo moči za dober namen: zbiramo sredstva za društvo UP-ornik, saj se bližajo zimski meseci, ko upokojenci najbolj potrebujejo pomoč. Ob smehu in zabavi ste lahko tudi dobrodelni!

Povezava do originalnega članka

Dobrodelni StandUPornik
2025-08-29 20:30 - 21:30 | dogodki-74-1

Poletni Art kamp • Smučarska odisejada
2025-08-30 10:00 | Maribor center / Mestni park Maribor
V najlepši park, na robu mesta, kamor nas vodi ljubezni cesta. Na zelenice, med knjižne police, pod krošnje, umetnosti polne mošnje.
Program Art kampa nadaljujemo z butičnimi vikend programi Poletnega Art kampa. Med 5. julijem in 31. avgustom 2025, ob sobotah in nedeljah, med 10. in 19. uro vabimo na lokacijo bivših bazenov, nad igrala v Mestnem parku Maribor, na lutkovne, gledališke, glasbene in plesne predstave za otroke, ustvarjalne delavnice ter na gibalne, igralne in bralne aktivnosti.
Ob sobotnih in nedeljskih popoldnevih se bodo ob 18. uri na odru zvrstile gledališke, lutkovne, glasbene in pripovedne predstave za otroke. Vsako soboto ob 10.30 je čas za pravljice. V drugi polovici avgusta na odru tradicionalno gostimo Poletni lutkovni pristan.
Vsak vikend, med 10. in 13. ter med 16. in 19. uro, se bodo v parku ob stalnih športnih, igralnih in sprostitvenih aktivnostih zvrstile različne ustvarjalne delavnice. Ustvarjali bomo iz reciklažnih in naravnih materialov, delavnice bodo spremljale predstavitve ustanov, posameznikov, umetnikov, rokodelcev, obrtnikov in organizacij, spoznavali bomo stare obrti, lokalno kulturno dediščino in likovne umetnosti ter ustvarjali v različnih likovnih tehnikah. Preizkusili se bomo tudi v tehniškem ustvarjanju.

Pravljična zvočna kopel z uspavankami
10.30
V objemu vibracij in zvokov prisluhnimo pravljici in uspavankam.
◊ Patricija Roj, Marko Pocrnjič, društvo Soulshine joga

Smučarska odisejada
18.00
ulično gledališče za otroke, 6+
Dva smučarja tekača, izgubljena na zemljevidu in v letnem času, drug ob drugem, se podajata na tekaško odisejado – potepanje z nejasno progo in koncem. Pripravite smučarske palice ter čaj, nalakirajte brke in začnimo!
Predstava črpa iz dolgoletnih izkušenj Bratov v triku z uličnim gledališčem. Njihove močne točke so samoironija, žongliranje, animacija predmetov, zmerne akrobacije in prijazen humor. Občinstvo bo tako miselno kot fizično vpeto v igro, ne glede na to, kaj se zgodi. Ta predstava ni tradicionalna v nobenem smislu.
Supervision: Tomsa Legierski,
Kostumografka: Jarmila Enochová
Nastopata: Adam Jarchovský, Václav Jelínek
◊ Bratje v triku, Češka 6+, Poletni lutkovni pristan, Lutkovno gledališče Maribor

Delavnice in raziskovalnice
10.00–13.00 in 16.00–19.00
Kolaž s tekstilom
Narežemo barvni tekstil na kose in ga pritrdimo na kartonasto osnovo. Lahko nastane čudovit obesek ali okvir.
◊ Slađana Matić Trstenjak, Zavod Mars Maribor
Pletene zapestnice
Potrebuješ krog iz kartona, ki ga razdeliš na osem enakih delov, sedem vrvic različnih barv in se prepletanje začne.
◊ Nikita Herman, Zavod Mars Maribor
Poletne vazice ali lanternice
Z razredčenim lepilom na odslužene stekleničke previdno nanesemo izrezane dele papirnatih serviet in si naredimo čisto svojo poletno vazico.
◊ Natalija Zabav, Zavod Mars Maribor

Gibki, prožni, vsega zmožni
10.00–13.00 in 16.00–19.00
Športni junak za nas pripravlja spretnostni poligon, izposojo rekvizitov ter športne igre za otroke. Gibki, prožni, vsega zmožni? Smo!
◊ Športni junak
Celoten program odra Triglav
Celoten program delavnic
Povezava do originalnega članka

GRAJSKI VRTOVI IN OBEDI: VISOKO POLETJE
2025-08-30 10:00 - 12:30 | Maribor center / Grajska kavarna, Trg svobode 1, Maribor
Botanično-kulinarična delavnica z Meto Pivec
Tudi izven gredic naših vrtov uspevajo 𝐩𝐥𝐞𝐯𝐞𝐥𝐢 𝐢𝐧 𝐜𝐯𝐞𝐭𝐥𝐢𝐜𝐞, s katerimi si lahko vitaminsko in energijsko popestrimo vsakdanje obroke. Na kulinaričnih delavnicah, ki jih vodi 𝐌𝐞𝐭𝐚 𝐏𝐢𝐯𝐞𝐜, strokovna sodelavka v 𝐁𝐨𝐭𝐚𝐧𝐢𝐜̌𝐧𝐞𝐦 𝐯𝐫𝐭𝐮 𝐔𝐧𝐢𝐯𝐞𝐫𝐳𝐞 𝐯 𝐌𝐚𝐫𝐢𝐛𝐨𝐫𝐮, spoznavamo uporabne sezonske rastline.
Na petem 𝐬𝐫𝐞𝐜̌𝐚𝐧𝐣𝐮, ki po vrtnarskem koledarju Karla Foersterja, slavnega nemškega vrtnarja, sodi v visoko 𝐩𝐨𝐥𝐞𝐭𝐣𝐞, se bomo posladkali s čokoladnim pudingom s chia semeni in meto. Pripravili bomo tudi osvežilne napitke iz octovca, rakitovca, limonine verbene, melise in lipe.
Cena delavnice je 𝟏𝟓,𝟎𝟎 € po udeležencu, predhodne prijave na: 𝐦𝐮𝐬𝐞𝐮𝐦@𝐦𝐮𝐬𝐞𝐮𝐦-𝐦𝐛.𝐬𝐢 ali 𝟎𝟐 𝟐𝟐𝟖 𝟑𝟓 𝟓𝟏, omejeno število udeležencev.
Vabljeni!
Povezava do originalnega članka

Planetarni ples: Obstoj
2025-08-30 10:00 - 19:00 | Maribor center / Mestni park
Planetarni ples: Obstoj18.00Plesna predstava, primerno za otroke 3+
Planetarni ples je skupnostni plesni obred, ki v središče postavlja povezovanje – med ljudmi, naravo in Zemljo. Gre za preprost, a izjemno močan ples, ki ga lahko izvede vsakdo, ne glede na starost ali telesne zmožnosti. Udeleženci se gibljejo v koncentričnih krogih – tečejo, hodijo ali mirujejo – ob ritmu bobnov in tako skupaj ustvarijo živo, dišečo mandalo.
Ples je bil zasnovan leta 1980 s strani plesne pionirke Anne Halprin kot oblika aktivne skupinske udeležbe in skupnega izraza za mir in sožitje z Zemljo. Vsakič ima svojo tematiko – v Poletnem Art kampu pa se letos osredotoča na obstoj – obstoj človeka, narave, skupnosti.
Kot je dejala Anna Halprin:

»Ko se v skupnem utripu in s skupnim ciljem giblje dovolj ljudi, prevzame oblast neverjetna sila – moč, ki lahko obnavlja, navdihuje, uči, ustvarja in zdravi.«

V okviru: 19. Platforme sodobnega plesa, Zavod MOJA KREACIJA, MariborVodenje obreda in vokal: Jelena OleamiIzvajalci: plesalci, bobnarji in občinstvoOrganizacija: Zavod MOJA KREACIJA in KID PlesonogaS podporo: Ministrstvo za kulturo, Mestna občina Maribor, Narodni dom Maribor

Delavnice in raziskovalnice
10.00–13.00 in 16.00–19.00

AvtoportretPogledamo se v zrcalo in naslikamo svoj obraz – takšnega, kot ga vidimo in čutimo.◊ Slađana Matić Trstenjak, Zavod Mars Maribor

Punčke iz volneVolna, karton, lesena perla – preprosti materiali, iz katerih nastanejo mehke punčke.◊ Natalija Zabav, Zavod Mars Maribor

Semenske bombiceGlineno-zemljena kroglica s semeni, pripravljena za met v naravo – za rast, obnovo, življenje.◊ Timo Kosi, Zavod Mars Maribor

Gibki, prožni, vsega zmožni
10.00–13.00 in 16.00–19.00Športni poligon, rekviziti in igre – za razgibano dopoldne in popoldne v naravi.◊ Športni junak
Povezava do originalnega članka

Cikel Navdih: Predpojavno
2025-08-30 10:00 - 2025-10-05 18:00 | Maribor center / UGM Kabinet, Strossmayerjeva ulica 6
Tokratna razstava ponuja nekoliko drugačen pogled na ustvarjalni proces. Skicirka ni le izhodišče za razstavo, ampak je razstavni prostor, zasnovan kot skicirka v prostoru.
Slikarka Simona Šuc je aktualno razstavo zastavila po navdihu skicirke. Skicirka je prostor beleženja ustvarjalnih idej, je nekakšno križišče misli, vtisov in kratkih beležk o tem in onem, je prazen prostor, namenjen prvi materializaciji abstraktne ideje.
Avtorica projekta je k sodelovanju povabila avtorice in avtorje, ki bi jih lahko našli na straneh njene skicirke, avtorice in avtorje, katerih delo rezonira z njenim delom, tiste, ki so del njenega ustvarjalnega sveta in ki jo tako ali drugače navdihujejo. Na nehierarhični način so na razstavo umeščena tudi dela vabljenih avtoric in avtorjev: Mateje Kavčič, Barbare Buttinger Förster, Helen Czerski, Boruta Gombača, Ivane Petan, Clifforda Possuma Tjapaltjarria in Simone Šuc.
Naslov tokratne skicirke je Predpojavno.
Avtorice in avtorji vsak na svoj način razmišljajo o izmuzljivi in težko ubesedljivi dimenziji, ki obstaja ob fizični dimenziji sveta.

Povezava do originalnega članka

AFTER SUMMER GATHERING na Luftarci
2025-08-30 12:00 - 23:59 | dogodki-73
V pozdrav dolgim dnevom in čarobnim poletnim večerom nas na zadnjo avgustovsko soboto čaka zaključek nam najljubše sezone.
Bilo je toplo. Bilo je navihano. Okusno, barvito, neobremenjeno. Za nas vedno prekratko – poletje! V pozdrav dolgim dnevom in čarobnim poletnim večerom nas na zadnjo avgustovsko soboto čaka zaključek nam najljubše sezone:
☀︎ AFTER SUMMER GATHERING na Luftarci! ☀︎
• 30.8.2025 | 12.00 – 24.00 •
Za z maratonskim DJ setom nas bo razplesal ALIAS!
Powered by Parson Sunny gin Vabljeni, prijatelji Lufta!
Informacije in rezervacije miz: 070 388 346
Povezava do originalnega članka

30 let radia City
2025-08-30 16:00 | dogodki-2-1
30 let radia City
Ob 30. obletnici delovanja Radio City pripravlja poseben jubilejni koncert v Hotelu Arena. Na odru bodo nastopile priljubljene skupine Joker Out, Tabu ter številni drugi glasbeni gostje.
Vstop na koncert je brezplačen, vendar je za obisk obvezna vstopnica. Število vstopnic je omejeno.
Kje lahko dobiš vstopnico?
Vstopnice bodo na voljo izključno v mesecu juniju v nakupovalnem središču Europark Maribor, od 12. junija dalje, do razdelitve vseh.
Za natančne termine in ure delitve spremljaj program Radia City ali obišči: radiocity.si/vstopnice

Povezava do originalnega članka

Predstavitev gozdne lokomotive Deutz v merilu 1:3,3
2025-08-30 16:00 - 19:00 | 17 Preradovičeva ulica Maribor, Upravna enota Maribor, 2000 Slovenia

Razstava fotografskih upodobitev avtomobilov znamke Jaguar
2025-08-30 17:00 - 19:00 | Maribor center / Vodni stolp
Svečana otvoritev bo v soboto, 30. 8. 2025 ob 17. uri.
Jaguar klub Slovenija je bil ustanovljen leta 2009 in združuje lastnike in simpatizerje avtomobilov znamke Jaguar, različne ljudi različnih poklicev, ki jim je skupna strast do avtomobilov te znamke. V klubu so lastniki novodobnih in starodobnih vozil, s poudarkom na slednjih.
Za avtomobile znamke Jaguar ni značilna le superiornost tehnike, ampak tudi vrhunsko oblikovanje, ki mu z nekaj drznosti lahko pripišemo umetniško noto. Ta, umetniška komponenta, je bila vzrok za postavitev fotografske razstave, na pobudo profesorice likovne umetnosti Janje Tomažič. Akademski slikar, profesor Oto Rimele, tudi sam član kluba, je skupaj z njo skrbno izbral 21 fotografij, ki si jih bomo lahko ogledali na razstavi v Vodnem stolpu na Lentu.
Na fotografijah bomo lahko videli legendarne avtomobile znamke Jaguar, kot so E-Type, XK, XJ, S-Type, Mk2, XJ-S in druge. Naj ne bo odveč povedati, da so avtorji večine fotografij člani Jaguar kluba Slovenija.
Razstava je nastala v sodelovanju med Jaguar klubom Slovenija, Narodnim domom Maribor in Zavodom za kulturne dejavnosti FABULIST KULTURA.

Povezava do originalnega članka

14/20 Jam session za otroke in mlade (po srcu)
2025-08-30 18:00 - 21:00 | Maribor center / Atrij
Preden šolski zvonec spet zazvoni in glasbene učilnice oživijo, si bomo – čisto po Codovsko – privoščili še odmerek sprostitve, improvizacije in poletnega druženja.
V sklopu 20. obletnice KUD Coda v Vetrinjcu prvič organiziramo jam session, namenjen otrokom, mladim in vsem mladim po srcu.
Inštrumenti? Pripravljeni. Mentorska ekipa? Najboljša.
Če pridete in zašpilate z nami, obljubimo, da to ne bo zadnjič!

Povezava do originalnega članka

Filmsko doživetje na otoku: 28 let pozneje
2025-08-30 20:15 | Okolica / Kopališče Mariborski otok
Če smo začeli z nostalgičnimi spomini, bomo zaključili z napetostjo in akcijo, ki te ne izpusti do zadnjega kadra. Po skoraj treh desetletjih od smrtonosnega izbruha se vrača legendarni režiser Danny Boyle z napeto zgodbo, ki nas popelje na osamljen otok, kjer skupina preživelih bije boj za upanje in človečnost.
Pripravite se na intenzivno kombinacijo srhljivke, akcije in psihološke drame, ki nas sooča z vprašanji preživetja, morale in narave človeka.
Zgodba:
Od začetka epidemije je minilo 28 let. Skupina preživelih živi na osamljenem otoku, ki ga od okužene celine ločuje strogo varovan prehod. Ko eden izmed njih prestopi to mejo, odkrije, da se ni spremenil le virus – temveč tudi narava človeštva. Film, delno posnet s pametnimi telefoni, ponuja vizualno drzno, intenzivno in psihološko globoko izkušnjo o boju za preživetje v svetu, kjer ni več pravil.
O filmu:

Režija: Danny Boyle
Velika Britanija / ZDA / Kanada, 2025
Dolžina: 115 minut
Jezik: angleščina s slovenskimi podnapisi
Scenarij: Alex Garland & Danny Boyle
Igrajo: Jack O’Connell, Aaron Taylor-Johnson, Jodie Comer, Alfie Williams, Ralph Fiennes
Distribucija: Jučer d.o.o.

Edinstvena kombinacija groze, čustvene napetosti in moralnih vprašanj – vse to pod zvezdami, v družbi tistih, ki si upajo pogledati, kaj sledi po koncu sveta.
Vstop je prost! Mesta so omejena (150 mest). Primerno za gledalce, starejše od 16 let.

Povezava do originalnega članka

Poletni Art kamp • Planetarni ples: Obstoj
2025-08-31 10:00 | Maribor center / Mestni park Maribor
V najlepši park, na robu mesta, kamor nas vodi ljubezni cesta. Na zelenice, med knjižne police, pod krošnje, umetnosti polne mošnje.
Program Art kampa nadaljujemo z butičnimi vikend programi Poletnega Art kampa. Med 5. julijem in 31. avgustom 2025, ob sobotah in nedeljah, med 10. in 19. uro vabimo na lokacijo bivših bazenov, nad igrala v Mestnem parku Maribor, na lutkovne, gledališke, glasbene in plesne predstave za otroke, ustvarjalne delavnice ter na gibalne, igralne in bralne aktivnosti.
Ob sobotnih in nedeljskih popoldnevih se bodo ob 18. uri na odru zvrstile gledališke, lutkovne, glasbene in pripovedne predstave za otroke. Vsako soboto ob 10.30 je čas za pravljice. V drugi polovici avgusta na odru tradicionalno gostimo Poletni lutkovni pristan.
Vsak vikend, med 10. in 13. ter med 16. in 19. uro, se bodo v parku ob stalnih športnih, igralnih in sprostitvenih aktivnostih zvrstile različne ustvarjalne delavnice. Ustvarjali bomo iz reciklažnih in naravnih materialov, delavnice bodo spremljale predstavitve ustanov, posameznikov, umetnikov, rokodelcev, obrtnikov in organizacij, spoznavali bomo stare obrti, lokalno kulturno dediščino in likovne umetnosti ter ustvarjali v različnih likovnih tehnikah. Preizkusili se bomo tudi v tehniškem ustvarjanju.

Planetarni ples: Obstoj
18.00
ples, 3+
Planetarni ples je skupnostni obred. Preprost ples, ki ga lahko zapleše vsakdo. Udeleženci so povabljeni, da tečejo, hodijo ali preprosto stojijo v seriji koncentričnih krogov in tako ustvarijo gibljivo mandalo. Ko se udeleženci premikajo ob enakomernem utripu bobnov, postanejo eno skupno telo. Planetarni ples je leta 1980 zasnovala Anna Halprin kot ples z aktivno udeležbo. Ples spodbuja mir med ljudmi in z Zemljo ter ima vsakič svojo temo. V Poletnem Art kampu se bomo srečali s temo obstoja. Je preprost in primeren za vse, ne glede na starost ali telesne zmožnosti. Anna Halprin je dejala: »Ko se v skupnem utripu in s skupnim ciljem giblje dovolj ljudi, prevzame oblast neverjetna sila – moč, ki lahko obnavlja, navdihuje, uči, ustvarja in zdravi.«
V okviru 19. Platforme sodobnega plesa, Zavod MOJA KREACIJA, MARIBOR
Vodenje obreda in vokal: Jelena Oleami
Ples in glasba: plesalci in plesalke, bobnarji in bobnarke, sodelujoče občinstvo
Organizacija: Festivalska koprodukcija 19. Platforme sodobnega plesa
S finančno podporo: Ministrstvo za kulturo, Mestna občina Maribor, Narodni dom Maribor
◊ 19. Platforma sodobnega plesa, Zavod MOJA KREACIJA in KID Plesonoga

Delavnice in raziskovalnice
10.00–13.00 in 16.00–19.00
Avtoportret
Dobro si oglej poteze svojega obraza v zrcalu in jih poskusi naslikati. Zagotovo ti bo uspelo.
◊ Slađana Matić Trstenjak, Zavod Mars Maribor
Punčke iz volne
Volno ovijamo okrog kartona, naredimo volneno kito za roke, povežemo, dodamo še leseno perlo in naša mala punčka je tu.
◊ Natalija Zabav, Zavod Mars Maribor
Semenske bombice
Včasih je treba naravi pomagati. Zato bomo zgnetli glino in malo prsti, dodali ščep semen ter vse skupaj zalučali na prazno opustošeno površino.
◊ Timo Kosi, Zavod Mars Maribor

Gibki, prožni, vsega zmožni
10.00–13.00 in 16.00–19.00
Športni junak za nas pripravlja spretnostni poligon, izposojo rekvizitov ter športne igre za otroke. Gibki, prožni, vsega zmožni? Smo!
◊ Športni junak
Celoten program odra Triglav
Celoten program delavnic
Povezava do originalnega članka

KAKŠNA PLATFORMA?
2025-09-01 12:00 - 15:00 | Maribor center / Večnamenska dvorana
Kakšno platformo si želimo in kakšno zares potrebujemo?
Ob skorajšnji 20. obletnici Platforme sodobnega plesa vabimo na javni posvet o sodobnem plesu v Mariboru: o pogojih, potrebah, pogumu in povezavah.
Kako naj izgleda 20. Platforma sodobnega plesa, da bo zagotovila lokalne in širše formate ter ustrezne umetniške prakse? Katere parametre mora imeti, da bo privlačna za občinstvo in funkcionalna za plesalce, koreografe? Kako bi morala izgledati dobra plesna platforma, da bi bila funkcionalna? Kako se bo mariborska plesna scena vključevala v nacionalno shemo institucionalizacije sodobnega plesa? Kako graditi trajnostno, vidno in vključujočo plesno platformo? Maribor ima zgodovino sodobnega plesa, a kakšno prihodnost?
Veliko vprašanj in še več gostov.
SODELUJOČI

Maja Arzenšek, koordinatorica programa in producentka, Center plesa
Dalanda Diallo, samostojna ustvarjalka na področju kulture: plesalka, koreografinja, plesna pedagoginja in predstavnica JSKD OI Maribor, za področje plesa
Matjaž Farič, umetniški vodja festivala Fronta in zavoda FLOTA, režiser, koreograf
Bojan Golčar, višji svetovalec na Uradu za kulturo in mladino Mestne občine Maribor
Jasmina Križaj, koreografinja, plesalka, izvajalka CNT in telesno usmerjena psihoterapevtka v superviziji
Luka Oblak, plesalec
April Veselko, samostojna ustvarjalka na področju kulture: plesalka, koreografinja, plesna pedagoginj

Javni posvet moderira Mojca Kasjak, umetniška in programska vodja Platforme sodobnega plesa.
Skupaj želimo odpreti prostor za iskren razmislek, izmenjavo izkušenj, artikulacijo konkretnih potreb ter iskanje možnosti za močnejšo, vidnejšo in bolj povezano plesno skupnost v Mariboru.
Dogodek je odprt za javnost – vabljeni vsi, ki vas sodobni ples zadeva, navdihuje ali zanima.

Povezava do originalnega članka

Josip Primožič – Tošo: MDB 1951
2025-09-01 17:00 - 2025-09-26 00:00 | Maribor center / Vetrinjski dvor
Razstava likovnih del Josipa Primožiča – Toša
Mi gradimo domovino, ona nas gradi, mi kovačnica smo bratstva, most med narodi. Ta vrstica iz pesmi V brigado je najboljši opis razstave našega slikarja in olimpionika Josipa Primožiča – Toša, ki je bil leta 1951 član kulturniške skupine v mladinski delovni brigadi (MDB). Več kot 70 let kasneje razstavljamo njegov brigadni opus, ki ga je na 30 listih večjega formata iz svojih del, nastalih na terenu, sestavil sam. Skozi Toševo delo bomo podoživeli delo in življenje v brigadi ter se zazrli v oči brigadirjev in brigadirk …
Razstava MDB 1951 ni le spomin na nekdanje udarniške čase, ko se je gradila naša “širša domovina”, pač pa predvsem izjemna zgodba, ki skozi umetnikove oči govori o solidarnosti, tovarištvu in bratstvu. Razstavo bomo odprli v ponedeljek, 1. septembra 2025, ob 17.00 v Vetrinjskem dvoru in bo na ogled do 26. septembra.

Povezava do originalnega članka
